**Expedícia 4** bola štvrtá posádka dlhodobo obývajúca Medzinárodnú vesmírnu stanici (ISS). Veliteľom stanice bol ruský kozmonaut Jurij Onufrijenko, letovými inžiniermi Daniel Bursch a Carl Walz (obaja USA). Posádka mala za úlohu pokračovať v práci na experimentoch na stanici a zabezpečiť stretnutie s raketoplánmi, Sojuzom a nákladnými loďami Progress. Kozmonauti vykonali tri plánované výstupy do vesmíru. Po polročnej činnosti odovzdali stanicu Expedícii 5 a vrátili sa na Zem.

Posádka
-------

* Jurij Onufrijenko (2), veliteľ ISS – Rusko RKA
* Daniel Bursch (5), letový inžinier – USA NASA
* Carl Walz (4), letový inžinier – USA NASA

V zátvorkách je uvedený celkový počet letov do vesmíru vrátane tejto misie.

### Záložná posádka

* Gennadij Padalka, veliteľ ISS – Rusko RKA
* Stephen Robinson, letový inžinier – USA NASA
* Edward Fincke, letový inžinier – USA NASA

Priebeh misie
-------------

### Štart, pripojenie k ISS

Posádku Expedícia 4 dopravil k Medzinárodnej vesmírnej stanici raketoplán Endeavour pri svojom lete STS-108. Štart sa uskutočnil 5. decembra 2001 o 22:19 UTC z Kennedyho vesmírneho strediska na Floride. K ISS sa raketoplán pripojil 7. decembra 2001. Počas pobytu raketoplánu Endeavour pri ISS si bývalá aj nová stála posádka ISS stanicu odovzdala a členovia Expedícia 3 Frank Culbertson, Vladimir Dežurov a Michail Ťurin sa vrátili s raketoplánom na Zem. 

### EVA 1

Prvého výstupu do vesmíru 14. januára 2002 sa zúčastnili Jurij Onufrijenko a Carl Walz. Presunuli ruský manipulátor Strela z jeho dočasného umiestnenia na module PMA-1 na ruský modul Pirs. Po montáži antén na televízne prenosy výstup po 6 hodinách a 3 minútach ukončili. 

### EVA 2

Druhý výstup prebehol 25. januára 2002. Jeho účastníci Onufrijenko a Bursch umiestnili na modul Zvezda radioamatérskou anténu, odobrali vzorky z predtým tu umiestnených experimentov a nainštalovali experimenty nové. Výstup tentoraz trval 5 hodín a 59 minút. 

### EVA 3

Na tretí výstup do vesmíru, ktorý sa konal 20. februára 2002, použili astronauti Bursch a Walz prechodovú komoru v module Quest a americké skafandre. Ich hlavnou úlohou bolo pripraviť komplex na pripojenie prvej časti hlavného nosníka stanice ITS-S0. Pripravili kabeláž, odstránili tepelnú izoláciu z nosníka ITS-Z1 a odmontoval adaptéry z PMA-1, na ktorých bol predtým provizórne umiestnený manipulátor Strela. Výstup trval 5 hodín a 47 minút. 

Dňa 19. marca 2002 bola od stanice odpojená nákladná loď Progress M1-7, ktorá neskôr zanikla v hustých vrstvách atmosféry. Nová nákladná loď Progress M1-8 sa pomocou automatickej navigácie pripojila k zadnému portu modulu Zvezda a dopravila na stanicu 2000 kg nákladu. 

### STS-110

10. apríla 2002 sa k stanici pripojil raketoplán Atlantis (let STS-110), ktorý mal v nákladnom priestore prvú časť hlavného priehradového nosníka stanice ITS-S0 s dĺžkou 13 metrov a hmotnosťou 12 ton. Posádka raketoplánu pri štyroch výstupoch do vesmíru nosník pripojila k hornej časti modulu Destiny a zariadenie oživila. Na nosníku tiež sprevádzkovali mobilný transportér MT, ktorý sa bude pohybovať po povrchu. 17. apríla raketoplán stanicu opustil. 

### Sojuz TM-34

Ako príprava pre pripojenie novej záchranné lode Sojuz TM-34 bolo potrebné uvoľniť dolný port modulu Zarja. Posádka ISS 20. apríla 2002 nastúpila do Sojuz TM-33 a preletela s ním na port modulu Pirs. 27. apríla 2002 na stanicu dorazil nový Sojuz TM-34 s posádkou v zložení Jurij Gidzenko, taliansky astronaut ESA Roberto Vittori a vesmírny turista Mark Shuttleworth. Kozmonauti preniesli náklad a venovali sa experimentom. 5. mája sa posádky rozlúčili a návštevnícka posádka odletela so starším Sojuzom TM-33 na Zem. 

### STS-111, ukončení misie

Raketoplán Endeavour (let STS-111) pristál pri ISS 7. júna 2002. Posádka raketoplánu počas štyroch výstupov do vesmíru pokračovala v montáži a zapájaní stanice. Na palube Endeavour bola aj nová stála posádka ISS Expedícia 5 (Valerij Korzun, Peggy Whitsonová a Sergej Treščov). Dlhodobé posádky si stanicu odovzdali, členovia Expedície 4 sa stali členmi posádky raketoplánu. Raketoplán sa od stanice odpojil a Onufrijenko, Bursch a Walz sa s ním dostali 19. júna 2002 na Zem.

Výstupy do vesmíru
------------------

|  | **Misia** | **Kozmonauti** | **Začiatok (UTC)** | **Koniec (UTC)** | **Trvanie** | **Poznámky** |
| --- | --- | --- | --- | --- | --- | --- |
| 1. | EVA-1 | Jurij OnufrijenkoCarl E. Walz | 14. január 2002 20:59 | 14. január 2002 03:02 | 6 hodin, 3 minúty | Inštalácia antény na modul Zvezda. |
| 2. | EVA-2 | Jurij OnufrijenkoDaniel W. Bursch | 25. január 2002 15:19 | 25. január 2002 21:18 | 5 hodin, 59 minút | Inštalácia druhej radioantény na modul Zvezda. |
| 3. | EVA-3 | Carl E. WalzDaniel W. Bursch | 20. február 2002 11:38 | 20. február 2002 17:25 | 5 hodin, 47 minút | Inštalácia káblov, utiahnutie príchytiek zásobníkov. |

Pozri aj
--------


|  |  |
| --- | --- |
| Portal | Kozmonautický portál |

* Zoznam základných posádok Medzinárodnej vesmírnej stanice

Iné projekty
------------

Commons
* Spolupracuj na Commons Commons ponúka multimediálne súbory na tému **Expedícia 4**

Zdroj
-----

* *Tento článok je čiastočný alebo úplný preklad článku Expedice 4 na českej Wikipédii (číslo revízie nebolo určené).*

Externé odkazy
--------------

* Expedícia 4 v MEK (po česky)
* Expedition Four Crew – NASA (po anglicky)

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |